মক্কার সবচেয়ে গুরুত্বপূর্ণ দেবতাদের অন্যতম ছিলেন হুবাল। কাবায় তাঁর একটি মূর্তি পূজা করা হত। কাবা তাঁর প্রতি উৎসর্গিত ছিল। এখানকার ৩৬০টি দেবমূর্তির মধ্যে তাঁর মূর্তিটিই ছিল শ্রেষ্ঠ। সম্ভবত এই ৩৬০ জন দেবতা বছরের প্রত্যেকটি দিনের প্রতিনিধি ছিলেন। কাবার কাছে হুবালের একটি মূর্তি ছিল। কথিত আছে, এটি একটি মানুষের আকৃতিবিশিষ্ট মূর্তি এবং এর ডান হাতটা ছিল কাটা। সেই ডান হাতের জায়গায় ছিল একটি সোনার হাত। মক্কাবাসীদের অন্যতম দেবতা ছিলেন মানাফ(আরবি: مناف‎‎)। তিনি ছিলেন নারী ও ঋতুস্রাবের দেবতা।

ব্লো-ব্জাং-ব্শাদ-স্গ্রুব-ব্স্তান-'দ্জিন-র্গ্যা-ম্ত্শো (ওয়াইলি: blo bzang bshad sgrub bstan 'dzin rgya mtsho) (১৯১৪-১৯৫২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম আ-ম্দো-ঝ্বা-দ্মার (ওয়াইলি: a mdo zhwa dmar) উপাধিধারী বৌদ্ধ লামা ছিলেন।

সুবেদার শায়েস্তা খান ছোট কাটারা নির্মাণ করেছিলেন। আনুমানিক ১৬৬৩ - ১৬৬৪ সালের দিকে এ ইমারতটির নির্মাণ কাজ শুরু হয় এবং এটি ১৬৭১ সালে শেষ হয়েছিল। এটির অবস্থান ছিল বড় কাটারার পূর্বদিকে বুড়িগঙ্গা নদীর তীরে। ইমারতটি দেখতে অনেকটা বড় কাটারার মত হলেও এটি আকৃতিতে বড় কাটারার চেয়ে ছোট এবং এ কারণেই হয়তো এর নাম হয়েছিল ছোট কাটারা। তবে ইংরেজ আমলে এতে বেশ কিছু সংযোজন করা হয়েছিল। শায়েস্তা খানের আমলে ছোট কাটরা নির্মিত হয়েছিল সরাইখানা বা প্রশাসনিক কাজে ব্যবহারের জন্য।বড় কাটরার মতো এটিতেও ছিল দুটো তোরণ, একটি উত্তরে ও অপরটি দক্ষিণে। দক্ষিণের তোরণটিই ছিল প্রধান তোরণ। আয়তাকার কাটরার দক্ষিণ বাহুর দুই কোণায় দুটো আটকোণা বুরুজ বা টাওয়ার ছিল। উভয় তোরণেরই অনেক পরিবর্তন সাধিত হয়েছে। মুগল রীতিতে নির্মিত ত্রিতলবিশিষ্ট দক্ষিণ তোরণ এবং তিন জানালাযুক্ত সুউচ্চ কোণার টাওয়ারগুলোর সাথে পরবর্তী ইংরেজ আমলের সংস্কাররীতি মিশে এগুলো ঔপনিবেশিক চিহ্নও ধারণ করেছে।

ভারতবর্ষের অনেক জায়গায় এর আয়ুর্বেদিক ব্যবহার আছে। এর আয়ুর্বেদিক নাম মধুমালতি হলেও মালতী আর মধুমালতি এক নয়। মালতীকে অনেক সময় ভুল করে মধুমালতী বা মধুমঞ্জরী (Quisqualis indica) নামে ডাকা হয়। কিন্তু বস্তুত ফুল দুটির গড়ন ও গঠন সম্পূর্ণ ভিন্ন ধরণের। মালতীলতার রং হয় সাদা এবং গড়ন অনেকটা শিউলি ফুলের মতো। অন্যদিকে মধুমঞ্জরীর রং হয় সাদা, লাল বা গোলাপী, ডালের আগায় থোকায় থোকায় গুচ্ছ আকারে ধরে এবং শিউলি ফুলের সাথে এর কোন মিল নেই। শুধু নামে মিল থাকার জন্যই এমন বিভ্রান্তি।

অনেক প্রজাতির বাগানবিলাস রাষ্ট্রীয় প্রতীক হিসেবে গুয়াম দ্বীপপুঞ্জ মাতসু দ্বীপপুঞ্জ এবং তাইওয়ানের পিংটুং কাউন্টি; মালয়েশিয়ার ইপোহ; ফিলিপাইনের তাগবিলরন; ক্যালিফোর্নিয়ার কেমারিলো, নাগুনা নিগুয়েল, স্যান ক্লিমেন্টে; চীনের গুয়াংডং প্রদেশের শেনঝেন, হুইঝো, ঝুহাই এবং জিয়াংমেন; ওকিনাওয়ার নাহায় প্রচলিত রয়েছে।

এদের প্রায়ই জলাভূমির ধারে কাদা, জলজ উদ্ভিদ ও তৃণভূমিতে চরে বেড়াতে দেখা যায়। তবে কিছু প্রজাতি পানিতে ভেসে ঘুরে বেড়ায়। রেলিডি গোত্রের অধিকাংশ প্রজাতির খাটো, গোলাকৃতির ছড়ানো ডানা রয়েছে। তবে কিছু প্রজাতির পাখি উড়তে সম্পূর্ণ অক্ষম। বিপদ দেখলে এরা উড়ে না গিয়ে দৌড়ে পালানোর চেষ্টা করে। শত্রু খুব কাছে চলে আসলে তবে উড়াল দেয়। কয়েকটি প্রজাতি স্বভাবে পরিযায়ী। এদের দৃষ্টিগ্রাহ্য ঠোঁট থাকে। ঠোঁটের বর্ণ সাধারণত দেহের রঙের তুলনায় উজ্জ্বল হয়। পা মজবুত ও লম্বা এবং জলকাদায় চলাচলের উপযোগী। তবে কিছু প্রজাতির পা খাটো। এরা সবাই খুব ভাল সাঁতারু।

পরাগল খাঁর নির্দেশে লিখিত বলে এই কাব্যের অপর নাম হয় পরাগলী মহাভারত। কাব্য লিখে পরমেশ্বর পরাগল খাঁ-র কাছ থেকে ""কবীন্দ্র"" উপাধি পান। পরমেশ্বর লিখেছেন, পরাগল খাঁ রোজ পাণ্ডববিজয় শুনতে চাইতেন।